
4.1. α. Εκθετήρια ανάλογα με το ρόλο που παίζουν στην παρουσίαση των προϊόντων είναι:
·  Παρουσίασης
·  Προβολής
·  Διαφημιστικά
β. Το διαφημιστικό εκθετήριο. Οι εταιρίες που χρησιμοποιούν αυτού του τύπου τα εκθετήρια έχουν σκοπό να παρουσιάσουν με τον ελκυστικότερο τρόπο τα προϊόντα τους και χρησιμοποιούν όλα τα μέσα που προσφέρει η διαφήμιση. Έχουν ιδιαίτερο σχεδιασμό, με στοιχεία που συναντάμε και στο προϊόν, όπως τα χρώματα, κάποια σχέδια ή το σχήμα του. Επίσης, μπορεί να χρησιμοποιηθούν στοιχεία από τη διαφημιστική καμπάνια του προϊόντος στον τύπο, στην τηλεόραση ή στο ραδιόφωνο. Τα στοιχεία αυτά αποδίδονται με τη χρήση φωτογραφιών, με την αναγραφή κάποιου σλόγκαν ή με τη χρησιμοποίηση ειδικών κατασκευών ή άλλων αντικειμένων. Και φυσικά φέρουν πάντα το σήμα ή το λογότυπο της εταιρίας. Τις περισσότερες φορές είναι ανοιχτά και μικρά και παρουσιάζουν μικρού μεγέθους εμπορεύματα, όπως είναι τα αρώματα ή τα οπτικά. Δεν αποτελούν μέρος του σταθερού εξοπλισμού του καταστήματος.
γ. Τα ανοιχτά εκθετήρια έχουν μεγαλύτερη αμεσότητα και συχνά επιτρέπουν και την επαφή με το προϊόν, προσφέροντας έτσι άλλο ένα κίνητρο στον παρατηρητή για να το προσέξει.
